কাশ্মীর আবহে উড়ান সংস্থাগুলিকে বিমান ভাড়া না বাড়ানোর নির্দেশ কেন্দ্রের, চালাতে হবে অতিরিক্ত বিমান

ওয়েবডেস্ক: কাশ্মীরের (Kashmir) জঙ্গিহানায় (Militant Attack) ২৭টি তরতাজা প্রাণ অকালে চলে গেছে। পুলওয়ামার পর, এত বড় জঙ্গিহানা। যেখানে বুলেটের নিশানা করা হল নিরীহ পর্যটকদের (Tourist)। এই অবস্থায় পর্যটকরা আটকে রয়েছেন জম্মু-কাশ্মীরে। শ্রীনগর (Shirnagar) রুটে বিমান ভাড়ার নিয়ে মানবিক কেন্দ্র সরকার। উড়ান সংস্থাগুলিকে ভাড়া না বাড়ানোর নির্দেশ দেওয়া হয়েছে।

বুধবার কেন্দ্রের অসামরিক বিমান পরিবহন মন্ত্রকের (Ministry of Civil Aviation) পক্ষ থেকে উড়ান সংস্থাগুলিকে এই নির্দেশ দেওয়া হয়েছে। শ্রীনগর রুটে বিমানের ভাড়া বৃদ্ধি না করার নির্দেশ দেওয়া হয়েছে। আটকে পড়া পর্যটক ও যাত্রীদের সুবিধার্থে অতিরিক্ত বিমান চালানোরও নির্দেশ দেওয়া হয়েছে।

এয়ার ইন্ডিয়া (Air India) ও ইন্ডিগো বিমান (Indigo Airlines) কর্তৃপক্ষ জানিয়েছে, শ্রীনগর থেকে রাজধানী দিল্লি ও মুম্বইগামী চারটি অতিরিক্ত বিমান চালাবে তারা। পাশাপাশি টিকিট পুনর্নির্ধারণ এবং বাতিলের অতিরিক্ত জরিমানাও মকুব করেছে সংস্থাগুলি।

আরও পড়ুন: “চোখের সামনেই স্বামীকে…,” পহেলগাঁওয়ে সব হারালেন শবরী দেবী

কাশ্মীরের ঘটনার পরেই সমস্ত বিমান সংস্থার ডিরেক্টরদের সঙ্গে একটি জরুরি বৈঠক করেন অসামরিক বিমান পরিবহণ মন্ত্রী কে রামমোহন নায়ড়ু (Civil Aviation Minister K. Rammohan Naidu) । এর পরেই শ্রীনগর রুটে অতিরিক্ত ভাড়া না নেওয়ার জন্য কড়া নির্দেশ দেওয়া হয়। বলা হয়েছে, এই সংবেদনশীল পরিস্থিতিতে মানুষের পাশে থাকতে বলা হয়েছে। যাত্রীরা যাতে ভাড়া নিয়ে কোনও সমস্যায় না পড়ে, সেদিকেও নজর দিতে বলা হয়েছে।

বুধবারই এয়ার ইন্ডিয়া এবং ইন্ডিগো জানিয়েছে, কাশ্মীর থেকে ফিরতে চাওয়া আজ থেকে শ্রীনগর থেকে দু’টি অতিরিক্ত বিমান চলবে। এর মধ্যে শ্রীনগর থেকে দিল্লি উড়ান ছাড়বে বেলা ১১টায়। শ্রীনগর থেকে মুম্বইগামী উড়ানটি ছাড়বে বেলা ১২টা নাগাদ।

এয়ার ইন্ডিয়া-র শাখা সংস্থা এয়ার ইন্ডিয়া এক্সপ্রেস জানিয়েছে, শ্রীনগরে আসা এবং শ্রীনগর থেকে ছাড়া উড়ানগুলিতে আগামী ৩০ এপ্রিল পর্যন্ত বিনামূল্যে টিকিট রিবুকিং এবং বাতিলের পরিষেবা থাকবে। বিশেষ অবস্থায় টিকিট বুকিংয়ের সম্পূর্ণ অর্থ ফেরত দেওয়া হবে।

জঙ্গি হামলা আগেই জম্মু-কাশ্মীরের রামবান এলাকায় মেঘভাঙা বৃষ্টি ও ভূমিধসের কারণ জম্মু-শ্রীনগর রাস্তা বন্ধ। ফলে বহু মানুষ সেখানে আটকে পড়েছেন। সবাই নির্বিঘ্নে বাড়িতে ফিরতে পারে তার ব্যবস্থা করল দুই সংস্থা।